sagorsarker/bangla-wikipedia huggingface dataset:
চিলম

চিলম হল পাকিস্তানের গিলগিত-বালতিস্তানের আস্তোর জেলার একটি গ্রাম। এটি ৩৫°২'৬০উঃ ৭৫°৭'০পূঃ এ অবস্থিত, এর উচ্চতা ৩,৮৬৯ মি (১২,৬৯৬ ফুট)। এটি সাধারণত রাজাবালি পরিবারের গ্রাম হিসাবে পরিচিত, সম্প্রতি তারা দাস বালা, স্কারদু, বালতিস্তানে স্থানান্তরিত হয়েছে।
হুগলি ব্রাঞ্চ স্কুল

হুগলী ব্রাঞ্চ গভর্নমেন্ট স্কুল বা হুগলী ব্রাঞ্চ (গভঃ) স্কুল (স্থানীয়ভাবে ব্রাঞ্চ স্কুল নামে পরিচিত) হল ১৮৩৪ সালে প্রতিষ্ঠিত পশ্চিমবঙ্গের প্রাচীনতম বিদ্যালয়গুলির মধ্যে একটি। এটি হুগলীর চক বাজারে অবস্থিত, যা হুগলী-চুঁচুড়া পৌরসভা এলাকার অন্তর্গত।
বেলা মুখোপাধ্যায়

বেলা মুখোপাধ্যায় (২৯ মে ১৯২৮ – ২৫ জুন ২০০৯) ছিলেন এক বিশিষ্ট সঙ্গীতশিল্পী এবং প্রখ্যাত সঙ্গীতশিল্পী ও সঙ্গীত পরিচালক হেমন্ত মুখোপাধ্যায়ের সহধর্মিণী। তিনি তাঁর স্বামীর সাথে বেশ কয়েকটি গান রেকর্ড করেছেন।
বেলা মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের মুর্শিদাবাদ জেলার বহরমপুরে। বেলারা চার বোন, দুই ভাই। বেলাই সবার বড়। প্রথমে বাড়িতে মা'য়ের কাছে সঙ্গীতের শিক্ষা নেন এবং তারপর কলকাতায় হাইস্কুলে পড়ার সময় থেকেই কমল দাশগুপ্তর কাছে তিনি  শাস্ত্রীয় সংগীতের তালিম নেন। ছোটবেলা থেকেই দুই বোন কলকাতা বেতার কেন্দ্রের "ছোটদের আসর"-এ গান  করতেন। এ ব্যাপারে অজিত চট্টোপাধ্যায়, নির্মল বসু, বাণীকুমার প্রমুখেরা তাদের সাহায্য করেন। বেলা আধুনিক, গীত, ভজন সবরকমের গান-ই গাইতেন। ১৯৪৩ খ্রিস্টাব্দে পঙ্কজকুমার মল্লিকের সুরে "কাশীনাথ" ছবিতে নায়ক-গায়ক অসিতবরণের সঙ্গে  দ্বৈতকণ্ঠে  বেলা মুখোপাধ্যায় তিনটি গান করেন। "ও বনের পাখি" গানটি জনপ্রিয়তা অর্জন  করে। পরবর্তীতে ১৯৪৪ খ্রিস্টাব্দে  খ্যাতনামা  সঙ্গীত পরিচালক ক্ষেমচাঁদ প্রকাশ বেলাকে মুম্বই নিয়ে যান। সেখানে "কৃষ্ণার্জুন" ছবিতে নেপথ্যে কণ্ঠ দান করেন। ১৯৪৫ খ্রিস্টাব্দের ৭ ডিসেম্বর হেমন্ত মুখোপাধ্যায়ের সঙ্গে তার বিবাহ হয়।
বিবাহের পর হেমন্ত মুখোপাধ্যায় সুরারোপিত "সাথীহারা", "প্রতিনিধি", "হাঁসুলি বাঁকের উপকথা", "বালিকা বধূ" প্রভৃতি কয়েকটি ছায়াছবিতে কণ্ঠ দান করেন ।  শেষের দিকে তিনি গানের জগতে থেকে নিজেকে সম্পূর্ণ রূপে সরিয়ে নেন।  
বেলা মুখোপাধ্যায় ২০০৯ খ্রিস্টাব্দের ২৫ জুন দক্ষিণ কলকাতার এক বেসরকারি হাসপাতালে পরলোক গমন করেন। তাঁকে ২০০৯ খ্রিস্টাব্দের ১৫ জুন হাসপাতালে ভর্তি করা হয়েছিল। তার অন্তিম সংস্কার কেওড়াতলা মহাশ্মশানে করা হয়। তাঁর দুই সন্তান, এক পুত্র জয়ন্ত এবং এক কন্যা রাণু।
কুরুশ কাঁটায় কাপড় বোনা

কুরুশ কাঁটায় কাপড় বোনা বলতে কাপড় বয়নের একটি পদ্ধতিকে বোঝায়, যাতে কুরুশ কাঁটা নামের এক বিশেষ ধরনের উপকরণ ব্যবহার করে বোনার সুতার বহুসংখ্যক ফাঁসকে পরস্পর বিজড়িত করে কাপড় বোনা হয়।
ইংরেজিতে একে "ক্রোশে" (Crochet) বলা হয়। ক্রোশে কথাটি ফরাসি শব্দ "ক্রোশে" থেকে এসেছে, যার অর্থ "ছোট আঁকশি"। কুরুশ কাঁটাগুলি ধাতু, কাঠ, বাঁশ বা প্লাস্টিকের তৈরি হতে পারে। ব্যবহৃত কাঁটার প্রকৃতির পার্থক্য ছাড়াও কুরুশ কাঁটায় বোনা ও কাঁটায় বোনার মধ্যে মূল পার্থক্য হল কুরুশ কাঁটায় বোনার সময় একটি সেলাই সম্পূর্ণ শেষ করে তারপরে পরবর্তী সেলাইয়ে হাত দেয়া হয়। এর বিপরীতে কাঁটায় বোনার সময় একই সময়ে অনেকগুলি সেলাই উন্মুক্ত থাকতে পারে। তবে কুরুশ কাঁটার কিছু প্রকারভেদে, যেমন তিউনিসীয় কুরুশ কাঁটায় কাপড় বোনা কিংবা ময়ুরাক্ষি কুরুশ কাঁটায় কাপড় বোনা নামক পদ্ধতিগুলিতে একাধিক সেলাই যুগপৎ উন্মুক্ত থাকতে পারে।
মানবাং

মানবাং () হচ্ছে উত্তর কোরিয়ার কোরীয় কেন্দ্রীয় সম্প্রচার কমিটি জারি করা রাষ্ট্রীয় ডিজিটাল মিডিয়া প্লেয়ারের সংস্থা, যেগুলো চ্যানেলের রুপে ওভার-দ্য-টপ কন্টেন্ট প্রদান করে। এটি পশ্চিমের স্ট্রিমিং প্ল্যাটফর্ম যেমন নেটফ্লিক্স এবং রোকু এবং উত্তর কোরিয়ায় চীনে তৈরি করা নোটেল প্লেয়ারের জনপ্রিয়তার জবাবে প্রতিষ্ঠিত করা হয়েছিলো। এটির নাম কোরীয় শব্দ 만방 ("মানবাং") থেকে নেওয়া হয়, যেটা বলতে "সব জায়গায়" বুঝায়, সার্ভিসের অন ডিম্যান্ড স্বভাবটি বহন করে। উত্তর কোরিয়ার বিচ্ছিন্নতাবাদের কারণে ইন্টারনেটের পরিবর্তে গ্রহকরা আইপিটিভি প্রটকল ব্যবহার করে রাষ্ট্রীয় ইন্ট্র্যানেটের মাধ্যমে সার্ভিসে কনেক্ট করে।
অন ডিম্যান্ড ভিডিওর সাথে মানবাং দর্শকদেরকে অন্তত পাঁচটি চ্যানেলের লাইভ স্ট্রিম দেখার অনুমতি দেয়:
গ্রহকরা সর্বোচ্চ নেতা এবং চুছে ভাবাদর্শের ব্যাপারে রাজনৈতিক তথ্যও পেতে পারবে, এবং "রোদোং শিনমুন" সংবাদপত্র ও কোরীয় কেন্দ্রীয় সংবাদ সংস্থার থেকে নিবন্ধ পরতে পারবে।
মানবাং সার্ভিসে উত্তর কোরিয়ার কর্মপ্রচেষ্টার জন্য কর্মী শিক্ষা সার্ভিসও পাওয়া যায়।
কোরীয় কেন্দ্রীয় টেলিভিশনের অনুযায়ী দর্শকরা শুধু পিয়ং ইয়াং এ নয়, কিন্তু সারিওয়ন এবং সিনুইজুতেও সার্ভিসটি ব্যবহার করতে পারবে।
লিবিগ ৩৪

লিবিগ ৩৪ হল বার্লিন জেলার ফ্রিদরিশহাইন-কোয়েৎসবার্গের লিবিগস্ট্রাসে ৩৪এ একটি নৈরাজ্যবাদী দখলীকৃত বাড়ি। ১৯৯০ সালে একে দখল করা হয়েছিল এবং ২০২০ সালে দখলদারদের উচ্ছেদ করা হয়েছিল। দখলীকৃত অঞ্চলে একটি অরাজক-নারীবাদী হাউজিং কো-অপারেটিভ, এল৩৪-বার এবং এর একতলায় ডেনবেন একটি নামে ইনফোশপ (ইনফোশপ হল এমন একটি জায়গা যেখানে লোকেরা নৈরাজ্যবাদী বা স্বায়ত্তশাসিত ধারণাগুলি অধিগত করতে পারে) খোলা হয়েছিল।
১৯৯০ সালে শান্তিপূর্ণ আন্দোলন চলাকালীন বহু স্থান দখল করার একটি অংশ হিসাবে লিবিগ ৩৪ দখল করা হয়েছিল; লিবিগ ১৪কেও দখল করা হয়েছিল (এটিকে ২০১১ সালে দখলমুক্ত করা হয়েছিল)। শুরু থেকেই লিবিগ ৩৪ স্পষ্টভাবে এমন একটি নারীবাদী স্থান ছিল যেখানে সক্রিয় বিরোধী সংস্কৃতির মাধ্যমে কিছু পুরুষের পুরুষতান্ত্রিক আচরণের বিরুদ্ধাচরণ করা হত। পরে তা বৈধ করা হয়।
দখল করা বাড়িটিতে একটি অরাজক-নারীবাদী হাউজিং কো-অপারেটিভ খোলা হয়েছিল, সেখানে এল৩৪-বার নামে একটি অনুষ্ঠান স্থলও ছিল। এই বাড়ির একতলায় ডেনেবেন নামে একটি ইনফোশপ ছিল, যেটি ১৯৯১ সালের মেনজার স্ট্রাসার যুদ্ধের পরে স্থাপন করা হয়েছিল। ২০১৫ সালে, ৩৫ জন বাসিন্দা এই কো-অপারেটিভকে একটি "অদ্ভুত-অরাজক-নারীবাদী সমষ্টি" হিসাবে বর্ণনা করেছেন।
২০১৮ সালে, ভবনটির ইজারার মেয়াদ শেষ হয়ে গিয়েছিল এবং বাড়ির মালিক এটি পুনর্নবীকরণ করতে অস্বীকার করেছিলেন। দুই বছর আইনি লড়াইয়ের পর, বাড়ির মালিক উচ্ছেদ শুরু করার ক্ষমতা পেয়েছিলেন। উচ্ছেদের দিনটি ছিল ২০২০ সালের ৯ই অক্টোবর। ৯০ মিনিটের মধ্যে, পুলিশ ৫৭ জনকে ভবন থেকে বের করে দেয়। "বার্লাইনার মরজেনপোস্ট" তাদের প্রতিবেদনে বলেছিল যে, আনুমানিক ১,৫০০ পুলিশ অফিসার এবং প্রায় সম সংখ্যক বিক্ষোভকারী উপস্থিত ছিল। পাল্টা হামলা ঠেকাতে পুলিশ আগে আশপাশের বাড়ির ছাদ দখল করে নিয়েছিল। বাসিন্দারা সক্রিয়ভাবে কোন প্রতিরোধ করেনি এবং তাদের মইয়ের সাহায্যে বার করে আনা হয়েছিল।
উচ্ছেদের দুই সপ্তাহ পর, ভবন থেকে বাইরে বার করে রাখা ৫০ ঘন মি. সামগ্রীতে আগুন ধরে গিয়েছিল। এই আগুন প্রায় অনেকটাই আগের দখল করা অঞ্চলে ছড়িয়ে পড়েছিল। বেশ কয়েকজন মুখোশধারী ব্যক্তিকে অগ্নিসংযোগকারী যন্ত্র ছুঁড়তে দেখা গিয়েছিল।
বিরঝরা মহাবিদ্যালয়

বিরঝরা মহাবিদ্যালয় হল একটি শিক্ষাদান-সংক্রান্ত মহাবিদ্যালয়। সাধারণত, এটি বিরঝরা সায়েন্স কলেজ নামেই বেশি পরিচিত। এটি ১৯৮৬ সালে বঙাইগাঁও, আসাম, ভারতে প্রতিষ্ঠা করা হয়।
বিরঝরা মহাবিদ্যালয় একটি বহু-পাঠ্যক্রমবিশিষ্ট(স্নাতক বিজ্ঞান, তথ্য প্রযুক্তি) ও সহ-শৈক্ষিক স্নাতক মহাবিদ্যালয় যা গুয়াহাটি বিশ্ববিদ্যালয়ের অধিভুক্ত। প্রথাগত স্নাতক বিষয় ছাড়াও, মহাবিদ্যালয়টিতে তথ্য প্রযুক্তি(ইনফরমেশন টেকনোলোজি)-তেও বহু কোর্স আছে। মহাবিদ্যালয়টিতে উপলব্ধ কোর্সগুলি হল:
উপরের বিষয়সমূহ ছাড়াও, দূর শিক্ষা কোর্সের মাধ্যমেও অনেক বিষয় পড়ানো হয়। মহাবিদ্যালয়ে দূর শিক্ষা দায়ী প্রতিষ্ঠানসমূহ হল
জমাট বোনা কাপড়

জমাট বোনা কাপড় বলতে তাপ, আর্দ্রতা ও যান্ত্রিক চাপ প্রয়োগের মাধ্যমে কিছু বিশেষ ধরনের তন্তুময় উপাদানের তন্তুগুলিকে জট পাকিয়ে পরস্পর বিজড়িত করে জমাট বাঁধিয়ে বানানো কাপড়কে বোঝায়। ভেড়ার পশম, পশুর মোটা লোম এবং কিছু নির্দিষ্ট কেশতন্তু যথাযথ শর্তাধীনে জট পাকিয়ে যায়, কেননা এগুলির কাঠামোগুলি বিশেষ ধরনের এবং এগুলির উচ্চমাত্রায় কোঁকড়ানো বা কুঞ্চিত হবার প্রবৃত্তি বিদ্যমান। ভেড়ার পশম অন্য ধরনের তন্তুর সাথে মিশিয়েও জমাট বয়ন করা যেতে পারে। আবদ্ধ কাপড়ের মত জমাট বোনা কাপড় উৎপাদনের সময় কোনও আঠালো পদার্থের প্রয়োজন হয় না। প্রাকৃতিক তন্তু ছাড়াও কৃত্রিম তন্তু যেমন পেট্রোলিয়াম-ভিত্তিক অ্যাক্রিলিক, অ্যাক্রলোনাইট্রাইল কিংবা কাঠের মণ্ডভিত্তিক রেয়ন তন্তু দিয়েও জমাট বোনা কাপড় তৈরি করা হতে পারে। মিশ্রিত তন্তুর জমাট বোনা কাপড়ও বিরল নয়।
পশম বা তুলা থেকে তাঁতে বোনা কাপড়গুলিকে পরবর্তীতে জমাট বোনা হতে পারে, যার ফলে এগুলি আরও পুরু ও ঘনবিন্যস্ত হয়। এই ধরনের কাপড়কে তাঁতে বোনা জমাট কাপড় বলে। এগুলি প্রকৃত জমাট বোনা কাপড়ের মতোই দেখতে হয় এবং বহুক্ষেত্রে একই উদ্দেশ্যে ব্যবহার করা যায়।
প্রাকৃতিক তন্তু থেকে জমাট বোনা কাপড়ের বিশেষ বৈশিষ্ট্যের কারণে এটিকে বহু বিভিন্ন উদ্দেশ্যে ব্যবহার করা যায়। এটি অগ্নিনিরোধক ও নিজ থেকেই নিভে যায়; এটি কম্পন কমিয়ে শব্দ বা ধ্বনি শোষণ করতে পারে; এছাড়া এটি ভেজা অনুভূত না হয়েই উচ্চ পরিমাণে তরল ধারণ করতে পারে।
জমাট বোনা কাপড় টুপিনির্মাণ শিল্পে ব্যাপকভাবে ব্যবহৃত হয়। এছাড়া এগুলি পায়ের চটি বা চপ্পল বানাতে কিংবা পোশাক-পরিচ্ছদ, পর্দা-ঝালরের ক্ষেত্রে অভিনব কাপড় হিসেবেও ব্যবহৃত হয়ে থাকে। শিল্পখাতে অন্তরণ, মোড়কজাতকরণ ও পালিশের কাজে এগুলি ব্যবহার করা হয়। কাগজ শিল্পে ভেজা কাগজ পরিবহনের জন্য একটি বিশেষ উদ্দেশ্যে নির্মিত জমাট বোনা কাপড় ব্যবহার করা হয়।
আদিল বেগ

আদিল বেগ (জন্ম ১৪ ফেব্রুয়ারি, ১৯৮৩) একজন পাকিস্তানি সাঁতারু। তিনি ২০০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
সাউদ আব্দুল হামিদ

সাউদ আব্দুল্লাহ আব্দুল হামিদ (, ; জন্ম: ১৮ জুলাই ১৯৯৯; সাউদ আব্দুল হামিদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, সাউদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
দলগতভাবে, সাউদ এপর্যন্ত ১টি শিরোপা জয়লাভ করেছেন, যা তিনি সৌদি আরবের বয়সভিত্তিক দলের হয়ে জয়লাভ করেছেন।
সাউদ আব্দুল্লাহ আব্দুল হামিদ ১৯৯৯ সালের ১৮ই জুলাই তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।
সাউদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
আগৈলঝাড়া নদী

আগৈলঝাড়া নদী বাংলাদেশের বরিশাল জেলায় অবস্থিত একটি নদী। নদীটির দৈর্ঘ্য ১৮ কিলোমিটার।
আগৈলঝাড়া নদীর উৎপত্তি পয়সারহাটের কাছে বিষারকান্দি নদী হতে এবং এটি বারোহাজার, রত্নপুর পেরিয়ে ধামুরায় ওটরা নদীতে পতিত হয়েছে।
চাঁদনি চক, ঢাকা

চাঁদনি চক হল বাংলাদেশের রাজধানী ঢাকার অন্যতম বিখ্যাত বাজার। এটি মিরপুর সড়কে নিউ মার্কেটের উল্টোদিকে অবস্থিত। এটি নিউ মার্কেট থানার অধীনস্থ একটি এলাকা। এটি সপ্তাহের মঙ্গলবারে বন্ধ থাকে। এখানে প্রায় ১০,০০০ লোক কাজ করে ও ১,২০০ টিরও বেশি দোকান রয়েছে।
এখানে বেশ কিছু পোশাক, গয়না, জুতা, প্রসাধনী সামগ্রী ইত্যাদির দোকান রয়েছে। রমজানের শুরু থেকেই ঈদুল ফিতরের কেনাকাটার জন্য চাঁদনি চকে ভিড় জমে যায়।
২১শে অক্টোবর, ২০২০ তারিখে ঢাকার চাঁদনি চকের বলাকা ভবনে আগুন লাগে।
ডেফলের টেঙ্গা

ডেফলের টেঙ্গা বা ডেফলের খাট্টা () হচ্ছে সিলেট অঞ্চলে ডেফল দিয়ে রান্না করা একটি জনপ্রিয় ও সুস্বাদু টক তরকারি। নামটি সিলেটি ভাষা থেকে এসেছে, যা কাঁচা বা ডেফলকে আমী করে সারা বছর রান্না করে খাওয়া যায়। ঢেফলের খাট্টা বা টেংগার মতো টক তরকারি সিলেট অঞ্চলে খাবারের শেষ পাতে বিশেষভাবে সমাদৃত।
ঢেফল, পছন্দ অনুযায়ী মাছ, রসুনকুচি, রসুনবাটা, হলুদগুঁড়া, তেল, ধনেপাতা ও লবণ পরিমাণমতো।
প্রথমে ঢেফলকে ধুয়ে ওপর–নিচ কেটে ঘণ্টাখানেক পানিতে ভিজিয়ে রাখতে হয়। পরে ভাপিয়ে নিয়ে খোসা খুলে ঠান্ডা পানিতে রাখতে হয়। অতঃপর একেকটি ঢেফল ৫-৬ টুকরা করে ভেতরের বিচি ফেলে দিতে হয়। চুলায় একটি পাত্রে তেল দিয়ে গরম তেলে রসুনকুচি ঢেলে নাড়তে হয় যতক্ষণ না বাদামি রং ধারণ করছে। পরে আবার রসুনবাটাও দিতে হয়। এরপর কিছুক্ষন সময় নিয়ে ঢেফল ও হলুদগুঁড়া কষিয়ে পানি দেয়া লাগে। সাথে একটু লবণ। এরপর মাছ দিয়ে ঢেকে রাখা লাগে। পানি এমনভাবে দিতে হয় যেন ঝোল ঝোল হয়। শেষে ধনেপাতা দিয়ে চুলা থেকে নামিয়ে নিলে হয়।
ভুটানের জাতীয় সমাবেশ নির্বাচন, ২০১৮

২০১৮ সালে ভুটান জাতীয় সমাবেশের তৃতীয় সাধারণ নির্বাচন অনুষ্ঠিত হয়। নিয়মানুযায়ী ১৫ সেপ্টেম্বর প্রথম দফা এবং ১৮ অক্টোবর দ্বিতীয় দফা, মোট দুই ধাপে নির্বাচন সম্পন্ন হয়। প্রথম দফায় চারটি দল অংশগ্রহণ করে। সেখান থেকে ড্রুক নিয়ামরুপ শোগপা (ডিএনটি) এবং ড্রুক ফুয়েনসিউম শোগপা (ডিপিটি) দ্বিতীয় দফায় যেতে সক্ষম হয়। দ্বিতীয় দফার নির্বাচনে ডিএনটি জয়লাভ করে সরকার গঠন করে এবং প্রধানমন্ত্রী হন লোটে শেরিং।
ভুটানে সাধারণত দুই দফায় ভোট হয়ে থাকে। প্রথম দফায় ভোটাররা রাজনৈতিক দলগুলোকে ভোট দেয়। যে দুই দল প্রথম ও দ্বিতীয় স্থান পায়, তারা পার্লামেন্টের ৪৭টি আসনে প্রার্থী দেয় এবং তখন দ্বিতীয় দফা ভোট হয়। যেখানে সদস্যরা ফার্স্ট-পাস্ট-দ্য-পোস্ট ভোটদান ব্যবহার করে নির্বাচিত হয়।
২০০৭ সাল থেকে ভুটানে সংসদীয় গণতন্ত্রের পথচলা শুরু হয়। ভুটানের নির্বাচনে ভারত ও চীন ফ্যাক্টর গুরুত্বপূর্ণ পালন করে। ২০০৮ ও ২০১৩ সালে দুটি সংসদ নির্বাচন অনুষ্ঠিত হয়। দেশটিতে ভারতের একচ্ছত্র প্রভাব রয়েছে। ১৯৬১ সাল থেকে ভারত সরকারের "প্রজেক্ট দানতাক" প্রকল্প ভুটানে রাস্তাঘাট নির্মাণ করে আসছে। ২০১৮ সালের নির্বাচনের আগে ভারতের এই প্রকল্প নিয়ে ক্ষুদ্র প্রতিক্রিয়া ব্যক্ত করে ভুটানের তরুণরা। তারা মনে করছিল, এভাবে তাদের দেশকে যত্রতত্র ভারতীয় পতাকায় মুড়ে দেওয়া হচ্ছে। পরে দানতাক একে একে প্রতিটি প্রতীক থেকে ভারতীয় পতাকার রং মুছতে শুরু করে।
১৫ সেপ্টেম্বর অনুষ্ঠিত হয় ভুটানের প্রথম দফা নির্বাচন। এতে নিবন্ধিত ভোটার সংখ্যা ছিল ৪ লাখ ৩৩ হাজার। তার মধ্যে ভোট দিয়েছেন ২ লাখ ৯১ হাজার ৫৮ জন অর্থাৎ ৬৬.৩ শতাংশ। ভুটানের প্রথম দফা নির্বাচনে ভারতপন্থী দল পিপলস ডেমোক্র্যাটিক পার্টি (পিডিপি) পরাজিত হয়ে দ্বিতীয় দফার নির্বাচনে প্রতিদ্বন্দ্বিতা করতে ব্যর্থ হয়।
মাশরুক ইবনে আবরাহা

মাশরুক ইবনে আবরাহা () ছিলেন ইয়েমেনের ইথিওপীয় শাসক যা আকসুমীয় রাজ্যের অধীনে ছিল যেমনটি আরবি এবং ইসলামি ঐতিহ্যে লিপিবদ্ধ রয়েছে। তিনি তার পিতা আবরাহার স্থলাভিষিক্ত হন। ৫৭০ খ্রিস্টাব্দে তিনি ওয়াহরেজের ইয়েমেনি অভিযানে হাদরামৌতের যুদ্ধে নিহত হোন, কথিত রয়েছে যে ওয়াহরেজ নিজেই একটি তীর নিক্ষেপ করেছিলেন। তার মৃত্যুর বছর সম্পর্কে পরস্পরবিরোধী প্রতিবেদন রয়েছে।
বৈদ্যুতিক তারব্যবস্থা

বৈদ্যুতিক তারব্যবস্থা বলতে বিদ্যুৎ-পরিবাহী তার ও সংশ্লিষ্ট বৈদ্যুতিক কলকৌশল যেমন চাবি, বিতরণ ফলক, বৈদ্যুতিক কোটর (সকেট), ও আলোক সংযোজন, ইত্যাদি দ্বারা গঠিত ও কোনও নির্দিষ্ট স্থানে (যেমন কোনও ভবনে) সংস্থাপিত একটি ব্যবস্থাকে বোঝায়।
বৈদ্যুতিক তারব্যবস্থার নকশা ও সংস্থাপন নিরাপত্তার মান মেনে করতে হয়। বৈদ্যুতিক বর্তনীটির যে বিভব ও তড়িৎপ্রবাহে চলার ক্ষমতা রাখে, তার উপর ভিত্তি করে অনুমোদনযোগ্য বৈদ্যুতিক তার ও তারগুচ্ছের ধরন ও আকার নির্দিষ্ট করা থাকে। অধিকন্তু পরিবেশগত পরিস্থিতি, যেমন পারিপার্শ্বিক তাপমাত্রার পাল্লা, আর্দ্রতার মাত্রা এবং সৌরালোক ও রাসায়নিক পদার্থসমূহের সাথে সুরক্ষাবিহীন সংস্পর্শ, ইত্যাদির ভিত্তিতে এগুলির উপর আরও বিধিনিষেধ থাকতে পারে।
স্থান, দেশ ও অঞ্চলভেদে বৈদ্যুতিক তারব্যবস্থার নিরাপত্তার বিধিবিধিনা ভিন্ন ভিন্ন হতে পারে। আন্তর্জাতিক বৈদ্যুতিক কারিগরি সংস্থা (International Electrotechnical Commission) সদস্য দেশগুলির বৈদ্যুতিক তারব্যবস্থাগুলির আদর্শ মানগুলির মধ্যে সামঞ্জস্য বিধানের প্রচেষ্টা চালাচ্ছে। তবে এখনও তারব্যবস্থা নকশাকরণ ও সংস্থাপনের বাধ্যবাধকতা সম্পর্কে তাৎপর্যমূলক বিভেদ বিদ্যমান।
ফাতিহ

ফাতিহ (), ঐতিহাসিকভাবে কনস্টান্টিনোপল হচ্ছে রাজধানী জেলা এবং তুরস্কের ইস্তাম্বুলের একটি পৌরসভা ("বেলেদিয়ে" ) এবং এখানে আদালত ছাড়া বেশিরভাগ প্রাদেশিক কর্তৃপক্ষের আবাস (গভর্নরের কার্যালয়, পুলিশ সদর দপ্তর, মেট্রোপলিটন পৌরসভা এবং ট্যাক্স অফিসসহ)। এটি পুরানো কনস্টান্টিনোপলের সাথে মিলিত উপদ্বীপকে ঘিরে রয়েছে। ২০০৯ সালে এমিনেনু জেলা; যেটি উপদ্বীপের অগ্রভাগে অবস্থিত একটি পৃথক পৌরসভা ছিল, এর অল্প জনসংখ্যার কারণে আবারও ফাতিহের সাথে পুনর্মিলিত হয়। ফাতিহ উত্তরে গোল্ডেন হর্ন এবং দক্ষিণে মারমারা সাগর দ্বারা সীমানাযুক্ত, আর পশ্চিম সীমান্ত থিওডোসিয়ান প্রাচীর দ্বারা এবং পূর্বে বসফরাস প্রণালীর সীমানাযুক্ত।
ঐতিহাসিক বাইজেন্টাইন জেলাগুলোর মধ্যে যেসব অঞ্চল বর্তমান সময়ের ফাতিহের অন্তর্ভুক্ত: এক্সোকিওনিয়ন, অরেলিয়ানা, জেরোলোফস, তা এলিউথেরো, হেলেনিয়ানা, তা ডালমাটো, সিগমা, সাম্যাথিয়া, তা কাটাকালন, প্যারাডিশন, তা অলিম্পিয়া, তা কিওনে, রিওবেরো, পেটিওকোরিও, পেটিওরিও, তা অলিম্পিও। পেট্রা, ফানারিওন, এক্সি মারমারা (আলটিমারমার), ফিলোপেশন, ডিউট্রোন এবং ভ্লাশেরনাই।
"ফাতিহ" নামটি এসেছে উসমানীয় সম্রাট ফাতিহ সুলতান মুহাম্মাদ (বিজেতা মুহাম্মদ) থেকে এবং তুর্কি ভাষায় ফাতিহের অর্থ "বিজেতা", শব্দটি মূলতঃ এসেছে আরবি থেকে। দ্বিতীয় মুহাম্মাদ দ্বারা নির্মিত ফাতিহ মসজিদটি এই জেলায় অবস্থিত, আর তার মাজারের স্থানটি মসজিদের পাশে এবং এটি অনেক দর্শনীয়। ভূমিকম্প এবং বছরের পর বছর যুদ্ধে ধ্বংস হওয়া পবিত্র প্রেরিতদের চার্চের ধ্বংসাবশেষে ফাতিহ মসজিদ নির্মিত হয়েছিল এবং মসজিদের চারপাশে একটি বড় মাদ্রাসা কমপ্লেক্স রয়েছে।
উসমানের স্বপ্ন

উসমানের স্বপ্ন হচ্ছে উসমানীয় সাম্রাজ্যের প্রতিষ্ঠাতা উসমান প্রথমের জীবন নিয়ে একটি পৌরাণিক গল্প। গল্পটি ধর্মীয় ব্যক্তিত্ব শেখ এদেবালির বাড়িতে থাকার সময় উসমানের অভিজ্ঞতার স্বপ্নের বর্ণনা করে। সেখানে তিনি একটি রূপক দৃষ্টিতে দেখেন, যা তাকে এবং তার বংশধরদের দ্বারা শাসিত একটি সাম্রাজ্যের বৃদ্ধি এবং সমৃদ্ধির ভবিষ্যদ্বাণী করে। গল্পটি উসমানের মৃত্যুর একশত বছরেরও বেশি সময় পরে পঞ্চদশ শতাব্দীতে প্রচারিত হয়েছিল। মনে করা হয় যে, সাম্রাজ্যের জন্য একটি ভিত্তিমূলক পৌরাণিক কাহিনী প্রদানের পাশাপাশি উসমানের জীবনকে অলঙ্কৃত করার জন্য এবং তার পরবর্তী সাফল্য ব্যাখ্যা করার জন্য এটি তৈরি করা হয়েছিল।
উসমানীয় লেখকরা তাদের সাম্রাজ্যের প্রতিষ্ঠাতার এই স্বপ্নকে অত্যন্ত গুরুত্ব দিয়েছেন।
যুবরাজ উসমান তার ধর্মীয় ধার্মিকতার জন্য ব্যাপকভাবে পরিচিত এবং প্রশংসিত ছিলেন। উসমান তার বিশুদ্ধতা এবং শিক্ষার প্রতি সম্মান দেখিয়ে ধর্মীয় ব্যক্তিত্ব শেখ এদেবালির (১২০৬-১৩২৬) সাথে দেখা করতে শুরু করেন।
একদিন উসমান এবং তার ভাই গোকল্প তাদের প্রতিবেশী ইনিয়ানির মালিকের দুর্গে বেড়াতে যাচ্ছিলেন। তখন এস্কিহিরের প্রধান এবং তার সহযোগী মাইকেল অফ পিকড বিয়ার্ডের নেতৃত্বে একটি সশস্ত্র বাহিনী গেটের কাছে আসে। (মাইকেল ছিলেন ফ্রিজীয় অলিম্পাসের পাদদেশে একটি সুরক্ষিত শহর খিরেনকিয়ার গ্রীক নেতা।) তারা উসমানকে তাদের হাতে তুলে দেওয়ার দাবি জানায়, কিন্তু ইনিয়ানির মালিক আতিথেয়তার এমন লঙ্ঘন করতে অস্বীকার করেন। যখন শত্রুরা দুর্গের প্রাচীরের চারপাশে অনিচ্ছাকৃতভাবে স্থির ছিল, উসমান এবং তার ভাই হঠাৎ আক্রমণ করেন। তারা অপমানজনকভাবে মাঠের বাইরে এস্কিহির প্রধানকে পরাজিত করে এবং পিকড বিয়ার্ডের মাইকেলকে বন্দী করে নিয়ে যায়। বন্দী এবং আক্রমণকারীরা অবশেষে বন্ধু হয়ে ওঠে। পরে যখন উসমান একজন স্বাধীন রাজপুত্র হিসেবে রাজত্ব করেন, তখন মাইকেল গ্রীকদের বিরুদ্ধে তার পক্ষে ছিলেন এবং এরপর থেকে তিনি উসমানীয় শক্তির অন্যতম শক্তিশালী সমর্থক ছিলেন।
একদিন রাতে উসমান যখন এদেবালির বাড়িতে বিশ্রাম নিচ্ছিলেন
এই পাঠ্যের বেশিরভাগ অনুবাদ "হিস্টোরি অব উসমানীয়" (১৮৭৮) এর উপর ভিত্তি করে, যা ভন হ্যামারের গবেষণার উপর ভিত্তি করেও তৈরি হয়েছিল। পাঠ্যটি আধুনিক করা হয়েছে এবং কিছু অনুপস্থিত বিভাগ আছে।
পাশ্চাত্যের পণ্ডিতরা একমত যে ,গল্পটি উসমান এবং এদেবালির কন্যার সমসাময়িক ছিল না এবং এটি পরবর্তী সময়ে তৈরি হয়েছিল। যাইহোক, এটা জানা যায় যে শেখ এদেবালি প্রকৃতপক্ষে একজন ঐতিহাসিক ব্যক্তিত্ব ছিলেন এবং উসমান সম্ভবত তার মেয়েকে বিয়ে করেছিলেন।
এই স্বপ্নটি তুর্কি টিভি সিরিজ "" দেখানো হয়েছিল।
স্ফালিরাইট

স্ফ্যালিরাইট রাসায়নিক সূত্র সহ একটি সালফাইড খনিজ । এটি দস্তার সবচেয়ে গুরুত্বপূর্ণ আকরিক।স্ফ্যালিরাইট বিভিন্ন ধরনের আমানতের মধ্যে পাওয়া যায়, তবে এটি প্রাথমিকভাবে পাললিক নিঃশ্বাস ত্যাগকারী, মিসিসিপি-ভ্যালি টাইপ এবং আগ্নেয়গিরির বিশাল সালফাইড জমাতে পাওয়া যায় ।এটি গ্যালেনা, চালকোপাইরাইট, পাইরাইট (এবং অন্যান্য সালফাইড ), ক্যালসাইট, ডলোমাইট, কোয়ার্টজ, রোডোক্রোসাইট এবং ফ্লোরাইটের সাথে মিলিত হয়। 
জার্মান ভূতাত্ত্বিক আর্নস্ট ফ্রেডরিখ গ্লোকার ১৮৪৭ সালে স্ফ্যালিরাইট আবিষ্কার করেন, খনিজ শনাক্ত করতে অসুবিধার কারণে গ্রিক শব্দ "স্প্যালিরোসের" উপর ভিত্তি করে এর নামকরণ করেন, যার অর্থ "প্রতারণা"। 
দস্তা ছাড়াও, স্প্যালিরাইট হল ক্যাডমিয়াম, গ্যালিয়াম, জার্মেনিয়াম এবং ইন্ডিয়ামের আকরিক।খনি শ্রমিকরা স্ফ্যালিরাইটকে জিঙ্ক ব্লেন্ড, "ব্ল্যাক-জ্যাক" এবং "রুবি ব্লেন্ড" হিসাবে উল্লেখ করতে পরিচিত। মারমাটাইট একটি অস্বচ্ছ কালো জাত যার উচ্চ আয়রন সামগ্রী রয়েছে।
হজ ও ওমরাহ ব্যবস্থাপনা আইন, ২০২১

হজ ও ওমরাহ ব্যবস্থাপনা আইন, ২০২১ হলো ২০২১ সালের ১৫ জুন বাংলাদেশের জাতীয় সংসদে পাস হওয়া একটি আইন। এই আইনে বাংলাদেশের মুসলিম নাগরিকদের জন্য নির্বিঘ্নে ও সুষ্ঠুভাবে হজ ও ওমরাহ পালন নিশ্চিতকরণ এবং এজেন্সিসমূহের নিবন্ধন ও ব্যবস্থাপনা বিষয়ে বিধান প্রণয়ন করা হয়েছে। এর পূর্বে জাতীয় হজ ও ওমরাহ নীতি ঘোষণার মাধ্যমে এই কাজ সম্পন্ন হতো। বাংলাদেশের স্বাধীনতার পর এধরণের আইন এটিই প্রথম।
২০১১ সালে সৌদি আরব সরকার হজ ব্যবস্থপনায় পরিবর্তন আনে। বাংলাদেশ সরকারের জাতীয় হজ ও ওমরাহ নীতিমালা ঘোষণার মাধ্যমে হজ ব্যবস্থপনা হতো। ফলশ্রুতিতে হজ ব্যবস্থাপনার অনিয়মে কার্যকর ব্যবস্থা গ্রহণ করা সম্ভব ছিল না। ২০১২ সালে মন্ত্রিসভা নীতিমালার পরিবর্তে আইন করার নির্দেশনা দেয়। ২০২০ সালের ২৮ ডিসেম্বর মন্ত্রিসভার ভার্চুয়াল বৈঠকে এই আইনের খসড়ার নীতিগত অনুমোদন দেওয়া হয়। খসড়ায় উল্লেখিত জরিমানার অঙ্ক নিয়ে আপত্তি জানায় বাংলাদেশ হজ এজেন্সিস অব বাংলাদেশ (হাব)। ২০২১ সালের ৪ এপ্রিল বিলটি সংসদে তোলেন ধর্ম প্রতিমন্ত্রী ফরিদুল হক খান। পরে বিলটি যাচাই-বাছাইয়ের জন্য ধর্ম মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। বিলের ওপর জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তির পর ১৫ জুন তা জাতীয় সংসদে কণ্ঠভোটে পাস হয়। ২৪ জুন রাষ্ট্রপতির স্বাক্ষরের পর তা আইনে পরিণত হয়।
এই আইনের ধারার সংখ্যা ২৩টি। আইনে বলা হয়েছে, হজ ব্যবস্থাপনার জন্য সরকার এ সংক্রান্ত জাতীয় কমিটি গঠন করবে। হজ ও ওমরাহ এজেন্সিকে শর্ত মেনে নিবন্ধন নিতে হবে। হজের চুক্তি এখানে হওয়ার পরে কেউ সৌদি আরবে গিয়ে ঠকালে তবে ওই অপরাধ ‘বাংলাদেশে হয়েছে’ বলে গণ্য করে এই আইনে বিচারের বিধান রাখা হয়েছে। নিবন্ধন পেতে হলে হজ এজেন্সিকে তিন বছর এবং ওমরাহ এজেন্সিকে দুই বছরের ট্র্যাভেল এজেন্সি পরিচালনার অভিজ্ঞতার শর্ত দেওয়া হয়েছে। হজ এজেন্সিগুলো অনিয়ম করলে তাদের নিবন্ধন বাতিলের পাশাপাশি সর্বোচ্চ ৫০ লাখ টাকা জরিমানা করা আর ওমরা এজেন্সি অনিয়ম করলে তারা নিবন্ধন হারানোর সঙ্গে সর্বোচ্চ ১৫ লাখ টাকা পর্যন্ত জরিমানা করে শাস্তির বিধান দেওয়া হয়েছে। এছাড়া জামানত বাজেয়াপ্ত, নিবন্ধন স্থগিত, সতর্কীকরণ ও তিরস্কারের শাস্তিও রয়েছে। কোনো এজেন্সি পরপর দুইবার তিরস্কৃত হলে স্বয়ংক্রিয়ভাবে তার নিবন্ধন দুই বছরের জন্য স্থগিত হয়ে যাবে। কোন এজেন্সির নিবন্ধন বাতিল হলে ওই এজেন্সির অংশীদার বা স্বত্বাধিকারীরা পরে কখনও হজ বা ওমরা এজেন্সির নিবন্ধন পাবে না। অন্য কোনো এজেন্সির কাজেও সম্পৃক্ত হতে পারবে না। হজ এজেন্সিগুলো স্বত্ত্ব পরিবর্তন করতে চাইলে নিবন্ধন কর্তৃপক্ষের কাছ থেকে অনুমতি নেওয়ার কথাও বলা হয়েছে আইনে।
শব ভর মসজিদ

শব ভার মসজিদ (উর্দু: شب بعر مسجد; যার অর্থ রাতারাতি মসজিদ) পাকিস্তানের লাহোরের শাহ আলামি পাড়ায় একটি ঔপনিবেশিক যুগের মসজিদ। ১৯১৭ সালে স্থানীয় হিন্দু ও মুসলমানদের মধ্যে বিরোধের পর মসজিদটি রাতারাতি নির্মিত হয়েছিল বলে জানা যায়।
মসজিদটি ১৯১৭ সালে স্থানীয় হিন্দু ও মুসলমানদের মধ্যে ৩ মারলা সাইটের মালিকানা নিয়ে বিরোধের পর নির্মিত হয়েছিল, যখন একজন মুসলিম খালি স্থানে প্রার্থনা করেছিলেন, যা স্থানীয় হিন্দুদের বিরক্ত করেছিল। এরপর উভয় সম্প্রদায়ই সেখানে তাদের উপাসনালয় নির্মাণের ইচ্ছা প্রকাশ করে। বিষয়টি ব্রিটিশ ঔপনিবেশিক কর্তৃপক্ষের কাছে জমা দেওয়া হয়েছিল, যারা বিতর্কিত প্লটটি কোন সম্প্রদায়ের হবে তা নির্ধারণের জন্য সাইটে একজন বিচারক প্রেরণের সিদ্ধান্ত নিয়েছিল। একজন মুসলিম আইনজীবী তার সম্প্রদায়কে বিচারক আসার আগে এই স্থানে একটি মসজিদ নির্মাণের পরামর্শ দিয়েছিলেন, যাতে সাইটটির মালিকানা তাদের পক্ষে ঘোষণা করা হয় কারণ ব্রিটিশ কর্তৃপক্ষ ধর্মীয় স্থানগুলিকে বিরক্ত না করার প্রতিশ্রুতি দিয়েছিল। গামা পেহলওয়ান নামে একজন স্থানীয় কুস্তিগীরের নেতৃত্বে, বলা হয় যে মুসলিম স্বেচ্ছাসেবকরা মসজিদটি নির্মাণের জন্য সন্ধ্যায় ইশার নামাজ নামাজের পরে জড়ো হয়েছিল। জানা গেছে, সকালে ফজরের নামাজের মাধ্যমে মসজিদটি সম্পূর্ণ হয় এবং বিচারক তখন মুসলিম সম্প্রদায়ের পক্ষে রায় দেন।
লাহোরের মসজিদের তালিকা
কাপুদান পাশাদের তালিকা

কাপুদান পাশা ( , আধুনিক তুর্কি: "Kaptan পাশা"), তুর্কি ভাষায় কাপ্তানে-দরিয়া ("সমুদ্রের ক্যাপ্টেন") নামেও পরিচিত, ছিলেন উসমানীয় সাম্রাজ্যের নৌবাহিনীর সর্বাধিনায়ক। তানজিমাত সংস্কারের সময় বায়েজিদ প্রথমের অধীনে পদটি প্রতিষ্ঠা এবং নৌবাহিনীর আরও আধুনিক উসমানীয় মন্ত্রণালয় ( "বাহরিয়ে নাজিরলিগি" ) দ্বারা অফিসের প্রতিস্থাপনের সময়ে প্রায় ১৬০জন অধিনায়ক দায়িত্ব পালন করেছিলেন।
"কাপুদান পাশার" উপাধিটি শুধুমাত্র ১৫৬৭ সাল থেকে প্রমাণিত হয়েছে। পূর্ববর্তী সময়ে নৌবহরের সর্বোচ্চ কমান্ডারের পদের মধ্যে রয়েছে "দেরিয়া বেগি" ("সমুদ্রের বেগ ") এবং "রেইস কাপুদান" ("প্রধান অধিনায়ক")।
ইরানি মালভূমি

ইরানি মালভূমি বা পারস্য মালভূমি মধ্য এশিয়া, দক্ষিণ এশিয়া এবং পশ্চিম এশিয়ার কিছু অংশ নিয়ে বিস্তৃত একটি মালভূমি। এটি আরব প্লেট এবং ভারতীয় প্লেটের উত্তর অংশের মাঝে থেকে ইউরেশিয়ান প্লেটের একটি অংশ তৈরি করেছে। মালভূমিটি পশ্চিমে জাগ্রোস পর্বতমালা, উত্তরে কাস্পিয়ান সাগর এবং কোপেট পর্বতমালা, উত্তর-পশ্চিমে আর্মেনিয়ান উচ্চভূমি এবং ককেশাস পর্বতমালা, দক্ষিণে হরমুজ প্রণালী এবং পারস্য উপসাগর এবং পূর্বদিকে ভারতীয় উপমহাদেশের মধ্যে অবস্থিত।
একটি ঐতিহাসিক অঞ্চল হিসেবে, এতে পার্থিয়া, মিডিয়া, পার্সিস এবং বৃহত্তর ইরানের পূর্ববর্তী কিছু অঞ্চল অন্তর্ভুক্ত রয়েছে। জাগ্রোস মালভূমির পশ্চিম সীমানা গঠন করে এবং এর পূর্ব ঢালগুলিও অন্তর্ভুক্ত।
উত্তর-পশ্চিমে ক্যাস্পিয়ান থেকে দক্ষিণ-পূর্বে বেলুচিস্তান এবং উত্তর-পূর্বে পাখতুনখাওয়া পর্যন্ত ইরানি মালভূমি প্রায় ২,০০০ কিলোমিটার (১,২০০ মাইল) পর্যন্ত বিস্তৃত। এটি ইরানের একটি বড় অংশ, সমগ্র আফগানিস্তান এবং সিন্ধু নদীর পশ্চিমে অবস্থিত পাকিস্তানের অংশগুলিকে ঘিরে রেখেছে, খাইবার পাখতুনখাওয়ায় (উত্তর পশ্চিম পাকিস্তানে) এবং বেলুচিস্তানে (দক্ষিণ পশ্চিম পাকিস্তানে) প্রায় ৩,৭০০,০০০ বর্গ কিলোমিটার (১,৪০০,০০০ বর্গ মাইল) এলাকা পর্যন্ত বিস্তৃত। এর সর্বোচ্চ বিন্দু হল হিন্দুকুশের নোশাক যা ৭,৪৯২ মিটার (২৪,৫৮০ ফুট), এবং এর সর্বনিম্ন বিন্দু হল কেরমান, ইরানের পূর্বে লুত মরুভূমি, যা সমুদ্রপৃষ্ঠের ৩০০ মিটার (৯৮০ ফুট) নীচে।
উসমানীয় সাম্রাজ্যের অ্যাডমিরালদের তালিকা

উসমানীয় সাম্রাজ্যের এই অ্যাডমিরালরা হলেন সিনিয়র নৌ অফিসার ( বা ) কাপুদান পাশা ছাড়া উসমানীয় সাম্রাজ্যের নৌবহরের প্রধান অ্যাডমিরাল ছিলেন।
উসমানীয় নৌবাহিনীর কমান্ডারদের তালিকা

এই তালিকায় উসমানীয় নৌবাহিনীর নৌ-কমান্ডাররা (তুর্কি : "Donanma Komutanı") অন্তর্ভুক্ত রয়েছে।
১৩ মার্চ, ১৮৬৭ খ্রিস্টাব্দে কাপুদান পাশা (তালিকা) উপাধি বিলুপ্ত করা হয় এবং নৌমন্ত্রী ("বাহরিয়ে নাজিরি") এবং নৌ-কমান্ডার ("দোনানমা কমুতানি") প্রতিষ্ঠা করা হয়।
! colspan=7| উসমানীয় নৌবাহিনীর কমান্ডার (১৮৭৭-১৯২০)
! colspan=7| Turkish Navy Fleet Commanders (1922-1924)
প্রাচীন আনাতোলিয় তুর্কি ভাষা

প্রাচীন আনাতোলিয় তুর্কি (OAT, , "EAT") হলো ১১'শ থেকে ১৫'শ শতক পর্যন্ত বর্তমান তুরস্কের আনাতোলিয়া অঞ্চলে কথিত এক ধরনের তুর্কি ভাষা। পরবর্তীতে প্রাথমিক উসমানীয় তুর্কি ভাষায় ইহা বিবর্তিত হয়। এর লিখন পদ্ধতি ছিল আরবি হরফে। উসমানীয় তুর্কি ভাষার সাথে এর পার্থক্য হল, এ ভাষাতে স্বরবর্ণের সংক্ষিপ্ত উচ্চারণ করা হত।
কারামানের প্রথম মেহমেত ফার্সি ভাষার আধিপত্য এবং জনপ্রিয়তা ভঙ্গের প্রয়াসে ১২৭৭ সালে একটি ফরমান জারী করেন। ইতোপূর্বে এর কোন সরকারি মর্যাদা ছিল না।
একটি ভুল ধারণা করা হয় যে, প্রাচীন আনাতোলিয় তুর্কি সাহিত্যের ভাষা আনাতোলিয়াতেই তৈরি হয় এবং এর লেখকরা ফারসি ধাঁচেই একটি আদিম ভাষাকে সাহিত্যের মাধ্যমে রূপান্তরিত করেছিলেন। প্রকৃত সত্য হলো, এটি আনাতোলিয়ায় আসা ওঘুজ তুর্কিদের নিজস্ব লিখিত ভাষা। এর সাহিত্যিক ঐতিহ্য এবং পদ্ধতিগুলি খাওয়ারেজম এবং মা ওয়ারাউন নাহর সভ্যতা থেকে আমদানি করা হয়।
নিম্নলিখিত পাঠ্যগুলি কাবুসনামার উদ্ধৃতি। এগুলি তুরান ফিকরেতের ১৯৯৬ সালের গবেষণা: "Old Anatolian Turkish: Syntactic Structure" থেকে নেওয়া:
সিদ্ধ চাল

সিদ্ধ চাল (যাকে রূপান্তরিত চাল ও সহজে রান্না করা চালও বলা হয়) হচ্ছে এমন ধরনের চাল যা খোসা সমেত আংশিকভাবে সেদ্ধ করা হয়। সিদ্ধ করার তিনটি মৌলিক ধাপ হল ভেজানো, ভাপ দেওয়া এবং শুকানো। এই পদক্ষেপগুলি চালকে হাত দ্বারা প্রক্রিয়াকরণে সহজতর করে তোলে, পাশাপাশি এর পুষ্টিগুণ বৃদ্ধি করে, এমনকি এর গঠন পরিবর্তন করে এবং এটিকে অধিক পোকামাকড় প্রতিরোধী করে তোলে। বিশ্বের নানান জায়গায় এই পদ্ধতিটি প্রচলিত রয়েছে।
সিদ্ধকরণ প্রক্রিয়া পুষ্টিগুণকে, বিশেষ করে থায়ামিনকে খোসা থেকে এন্ডোস্পার্মে নিয়ে যায়, তাই সিদ্ধ করা সাদা চাল বেশিরভাগই পুষ্টির দিক থেকে বাদামী চালের মতো হয়ে থাকে।
সিদ্ধ চালের ভাতের গুণাগুণ:
হাসান হুসনু পাশা

হাসান হুসনু পাশা বা বোযজাদালি হাসান হুসনু পাশা (১৮৩২ - ১৯০৩ ) ছিলেন একজন অ্যাডমিরাল, যিনি দ্বিতীয় আবদুল হামিদের শাসনামলে নৌবাহিনীর মন্ত্রী হিসেবে দায়িত্ব পালন করেছিলেন। তিনি বোযজাদালি রিয়ালে (রিয়ার অ্যাডমিরাল) হুসাইন পাশার ছেলে, যিনি ১৮৫৩ খ্রিস্টাব্দে সিনোপ যুদ্ধে মারা যান।
তিনি ১৮৪২ খ্রিস্টাব্দে নেভাল একাডেমিতে প্রবেশ করেন এবং ৫ মে, ১৮৪৯-এ স্নাতক হন। তিনি ১৮৫৩ খ্রিস্টাব্দে একজন ক্যাপ্টেন (কোলাগাসি), ১৮৫৫ খ্রিস্টাব্দে একজন মেজর, ১৮৬২ খ্রিস্টাব্দে একজন জেলা গভর্নর, ১৮৬৪ খ্রিস্টাব্দে একজন অ্যাডমিরাল, ১৮৭১ খ্রিস্টাব্দে একজন লিভা অ্যাডমিরাল, ১৮৭২ খ্রিস্টাব্দে একজন ফেরিক অ্যাডমিরাল এবং ১৮৭৭ খ্রিস্টাব্দে একজন নৌবাহিনীর কমান্ডার ছিলেন। উসমানীয়-রাশিয়ান যুদ্ধের সময় কৃষ্ণ সাগরে কমান্ডার। ১২ জানুয়ারী, ১৮৮১ সালে, তিনি নৌবাহিনীর কর্মকর্তা পদে নৌবাহিনীর মন্ত্রী হন । তিনি সেই ব্যক্তি যিনি দীর্ঘতম সময় (২৩ বছর) নৌবাহিনীর মন্ত্রী হিসেবে দায়িত্ব পালন করেছেন। তার জামাতা ওসমান পাশা ছিলেন এরতুগ্রুল ফ্রিগেটের কমান্ডার, যেটি ১৮৯০ খ্রিস্টাব্দে জাপানের উপকূলে পাথরের সাথে বিধ্বস্ত হয় এবং ডুবে যায়। তিনি ২৭ জুলাই ১৯০৩ খ্রিস্টাব্দে মারা যান। তার কবরটি আইপসুলতান জেলায়, পুরানো বোয়াসি স্ট্রিটে, নতুন সুলতান রেসাত স্ট্রিটে এবং তার নাম বহনকারী গ্রন্থাগারের বিপরীতে। সমাধিটির পুনরুদ্ধার ১৯৯৯ খ্রিস্টাব্দে মূল অনুসারে করা হয়েছিল।
কাদিকোয় হাসান পাশা (১৮৮৯) মসজিদটি, যেটি ফাতিহ জেলার দিভিত্তর কেকলিক মেহমেত এফেন্দি দ্বারা নির্মিত হয়েছিল এবং আগুনের কারণে ব্যবহার করা হয়নি, ১৮৮২ খ্রিস্টাব্দে একটি কাঠের এবং গম্বুজযুক্ত কাঠামো দিয়ে দিভিত্তর কেকলিক মেহমেত এফেন্দি মসজিদ হিসাবে পুনর্নির্মিত হয়েছিল। ইয়ুপ কাপ্তান পাসা মসজিদ, মসজিদটি মূলত ১৬ শতকে জর্জিয়ান বংশোদ্ভূত মাহমুত আগা দ্বারা নির্মিত হয়েছিল, কোন মিম্বার বা মিনার ছাড়াই। হাসান হুসনু পাশা ১৯০০ এর দশকে এটিকে বর্তমান আকারে নিয়ে আসেন। ইয়ুপ হাসান হুসনু পাশা ফাউন্টেন, কাদিকোয় হাসান হুসনু পাশা ফাউন্টেন, কাসিম পাশা উইন্ডমিল মসজিদ, ট্রাবজোন আক্কিসা মসজিদ এবং রেফাহিয়ে মসজিদ হাসান হুসনু পাশার কাজের মধ্যে রয়েছে। এখানে হাসান হুসনু পাশা সমাধি রয়েছে, যেটি তার নামে ১৯০৪ খ্রিস্টাব্দে আইপসুলতানে নির্মিত হয়েছিল। আইপসুলতানে তার সমাধি যেখানে রয়েছে সেখানে একটি লজও রয়েছে। লজে আছে তৌহিদ, পরোপকারীর সমাধি ও লাইব্রেরি কক্ষ। এটি ১৯৯৮ খ্রিস্টাব্দে ইস্তাম্বুল মেট্রোপলিটন পৌরসভা দ্বারা পুনরুদ্ধার করা হয়েছিল। তার সমাধির বিপরীতে হাসান হুসনু পাশা লাইব্রেরিও রয়েছে। সুলেমানিয়া পাণ্ডুলিপি গ্রন্থাগারে "হাসান হুসনু পাশা সংগ্রহশালা" রয়েছে। ইস্তাম্বুল নৌবাহিনী জাদুঘর মিউজিয়াম আব্দুল হামিদের আদেশে হাসান হুসনু পাশা দ্বারা প্রতিষ্ঠিত হয়েছিল এবং ১৮৯৭ সালের ৩১ আগস্ট জনসাধারণের জন্য উন্মুক্ত করা হয়েছিল। "সেরাইদে বাহরিয়ে" এবং "মেকমুয়া-ই ফুনুন-উ বাহরিয়ে" নামে দুটি পত্রিকা, যা আজও "নৌবাহিনী সাময়িকী" নামে প্রকাশিত হচ্ছে, হাসান হুসনু পাশা দ্বারা প্রকাশিত হয়েছিল। তিনি তার সম্প্রচার জীবন শুরু করেন আবদুল হামিদের অধীনে তার উদ্যোগে। ২৬ জুন ১৮৮৯ এর প্রথম সংখ্যা (১৩ জুন ১৩০৫)।
শ্রীলঙ্কা প্রিমিয়ার লিগ

শ্রীলঙ্কা প্রিমিয়ার লিগ (এসএলপিল) ছিল শ্রীলঙ্কায় একটি টুয়েন্টি২০ ক্রিকেট প্রতিযোগিতা। আন্তঃপ্রাদেশিক টি-টোয়েন্টি প্রতিযোগিতার পরিবর্তে এটি শ্রীলঙ্কা ক্রিকেট কর্তৃক অনুষ্ঠিত দেশের প্রধান টি-টোয়েন্টি লিগ হওয়ার লক্ষ্য ছিল।
২০১১ মৌসুম স্থগিত হওয়ার পর, এর প্রথম মৌসুম ২০১২ সালে অনুষ্ঠিত হয়। সাংগঠনিক সমস্যা এবং স্পনসরশিপের অভাবের কারণে ২০১৩ এবং ২০১৪ মৌসুম বাতিল করা হয়েছিল। ২০১৪ সুপার ফোর টুয়েন্টি২০ টুর্নামেন্টির স্থান দখল করে।
লঙ্কা প্রিমিয়ার লিগ নামে একটি নতুন প্রতিযোগিতা তৈরি করা হয়েছিল এবং ২০২০ সালে এটির প্রথম মৌসুম অনুষ্ঠিত হয়েছিল।
ঘূর্ণি বিদ্যুৎপ্রবাহ

ঘূর্ণি বিদ্যুৎপ্রবাহ () বলতে তড়িৎচৌম্বকীয় আবেশের অধীন কোনও পরিবাহী পদার্থের অভ্যন্তরে ফ্যারাডের আবেশ সূত্রটিকে মেনে পরিবর্তনশীল চৌম্বক ক্ষেত্রের দ্বারা সৃষ্ট বিদ্যুৎপ্রবাহের ঘূর্ণিসমূহকে বোঝায়। এগুলিকে ফুকো-র বিদ্যুৎপ্রবাহ (Foucault's currents) নামেও ডাকা হয়।
কোনও পরিবর্তী বিদ্যুৎপ্রবাহের বৈদ্যুতিক চুম্বক বা রূপান্তরক থেকে সৃষ্ট এবং সময়ের সাথে পরিবর্তনশীল চৌম্বক ক্ষেত্রের দ্বারা নিকটস্থ স্থির পদার্থের অভ্যন্তরে বহুসংখ্যক ফাঁসের সৃষ্টি হয়, যেগুলির ভেতরে চৌম্বকীয় ফ্লাক্স সদাপরিবর্তনশীল থাকে, যার কারণে ঐ ফাঁসগুলিকে ঘিরে এক ধরনের তড়িচ্চালক বলের সৃষ্টি হয়। এখন যদি পদার্থটি একটি পরিবাহী হয়, তাহলে ঐ ফাঁসগুলির মধ্য দিয়ে ঘূর্ণি বিদ্যুৎপ্রবাহ প্রবাহিত হয়। কোনও চুম্বক ও নিকটস্থ কোনও পরিবাহীর মধ্যে আপেক্ষিক গতিও ঘূর্ণি বিদ্যুৎপ্রবাহগুলির সৃষ্টি করতে পারে।
ঘূর্ণি বিদ্যুৎপ্রবাহগুলি পরিবাহী পদার্থের অভ্যন্তরে বদ্ধ কুণ্ডলীতে ও চৌম্বক ক্ষেত্রের সাথে সমকোণে অবস্থিত তলসমূহে প্রবাহিত হয়। কোনও প্রদত্ত ঘূর্ণিতে বিদ্যুৎপ্রবাহের মান চৌম্বক ক্ষেত্রের প্রাবল্য, কুণ্ডলীর ক্ষেত্রফল ও চৌম্বকীয় প্রবাহ বা ফ্লাক্সের পরিবর্তনের হারের সমানুপাতিক এবং পরিবাহী উপাদানের রোধাংকের (resistivity) ব্যস্তানুপাতিক। যখন এই বিদ্যুৎপ্রবাহগুলির রেখাচিত্র অংকন করা হয়, তখন ধাতুর অভ্যন্তরে এগুলিকে তরলের ভেতরে ঘূর্ণি বা আবর্তের মতো দেখতে মনে হয়, তাই এগুলির এরূপ নামকরণ করা হয়েছে।
লেনৎসের সূত্র অনুযায়ী একটি ঘূর্ণি বিদ্যুৎপ্রবাহ এমন একটি চৌম্বক ক্ষেত্র সৃষ্টি করে যা সেটিকে সৃষ্টিকারী চৌম্বক ক্ষেত্রটির বিপরীত; তাই ঘূর্ণি বিদ্যুৎপ্রবাহগুলি উৎস চৌম্বক ক্ষেত্রের বিরুদ্ধে প্রতিক্রিয়ার সৃষ্টি করে। যেমন কোনও চলমান চুম্বকের কাছাকাছি যদি একটি পরিবাহী পৃষ্ঠতল থাকে, তাহলে চলমান চুম্বকটি ঐ পৃষ্ঠতলে ঘূর্ণি বিদ্যুৎপ্রবাহসমূহের সৃষ্টি করবে, এবং সেই ঘূর্ণি বিদ্যুৎপ্রবাহগুলি আবার চলমান চুম্বকটির উপরে একটি প্রতিক্রিয়ার সৃষ্টি করবে, ফলে চলমান চুম্বকটি এক ধরনের পিছুটান বল অনুভব করবে। ঘূর্ণি বিদ্যুৎপ্রবাহ গতিরোধক নামক কলকৌশলে এই প্রতিক্রিয়াকে কাজে লাগিয়ে ঘূর্ণায়মান শক্তিশালী উপকরণগুলিকে বন্ধ করার পর দ্রুত এগুলির ঘূর্ণন থামানো হয়। ঘূর্ণি বিদ্যুৎপ্রবাহগুলি পরিবাহীর রোধের মধ্যে দিয়ে প্রবাহিত হয় বলে এগুলি উপাদানের মধ্যে তাপশক্তির আকারে শক্তি অপচয় করে। এই কারণে ঘূর্ণি বিদ্যুৎপ্রবাহগুলি পরিবর্তী প্রবাহ আবেশক, রূপান্তরক, বৈদ্যুতিক মোটর, বৈদ্যুতিক উৎপাদকগুলিসহ অন্যান্য পরিবর্তী প্রবাহভিত্তিক বৈদ্যুতিক যন্ত্রপাতিতে শক্তির অপচয়ের একটি কারণ। এই অপচয় রোধ করতে বিশেষ নির্মাণকৌশল যেমন স্তরিত চৌম্বক মজ্জা বা ফেরাইট মজ্জা ব্যবহার করা হয়, যাতে ঘূর্ণি বিদ্যুৎপ্রবাহের পরিমাণ সর্বনিম্ন মাত্রায় রাখা যায়। ঘূর্ণি বিদ্যুৎপ্রবাহগুলিকে আবেশ উত্তাপন চুল্লী ও সরঞ্জামে বস্তুসমূহে উত্তপ্ত করতে ব্যবহার করা হয়। এছাড়া ঘূর্ণি বিদ্যুৎপ্রবাহ পরীক্ষা যন্ত্রপাতির সাহায্যে কোনও যন্ত্রের ধাতব অংশে ফাটল ও ত্রুটি শনাক্ত করতেও এগুলি ব্যবহার করা হয়।
তোরতিয়া

তোরতিয়া বা তরতিয়া হলো () একটি পাতলা, বৃত্তাকার খামিরবিহীন সমতল রুটি যা মূলত ভুট্টার হোমিনি খাবার এবং গমের আটা থেকে তৈরি করা হয়। অ্যাজটেক এবং অন্যান্য নাহুয়াটল বক্তারা এটিকে "তলাক্সকলি" নামে ডাকে। ঔপনিবেশিকতার আগে মেসোআমেরিকার আদিবাসীদের দ্বারা সর্বপ্রথম তোরতিয়ার উৎপত্তি হয় যা ছিলো মেসোআমেরিকান রন্ধনপ্রণালীর মূল ভিত্তি। খ্রিস্টপূর্বাব্দ ৫০০ অব্দ থেকেই মেসোআমেরিকায় ভুট্টার তোরতিয়া প্রচলিত ছিলো।
নিক্সটামালাইজড ভুট্টা—"মাসা দে মাইজ"—থেকে তৈরি তোরতিয়া হলো তোরতিয়ার প্রাচীনতম জাত। জাতটি মেক্সিকোতে উদ্ভূত, এবং সমগ্র আমেরিকা জুড়ে জনপ্রিয়। মেক্সিকোর ওক্সাকা অঞ্চলের লোকেরা প্রথম ভিলা পর্যায়ের (১৫০০ থেকে ৫০০ খ্রিস্টপূর্বাব্দ) শেষে তোরতিয়া তৈরি করেছিল।  ১৯ শতকের শেষের দিকে, তোরতিয়া তৈরির জন্য প্রথম যান্ত্রিক পাত্র, "তোরতিয়া প্রেস" মেক্সিকোতে উদ্ভাবিত হয়।
ইউরোপীয়রা আমেরিকা মহাদেশে গম এবং ভুট্টার চাষের প্রবর্তন করেছিল। গমের আটার তোরতিয়া উদ্ভূত হয় মেক্সিকোর উত্তরাঞ্চলে।
গমের তৈরী তোরতিয়াতে সাধারণত তেল বা লার্ড, লবণ, খামির এজেন্ট যেমন বেকিং পাউডার এবং অন্যান্য উপাদানের মতো চর্বিও থাকে। ময়দার তোরতিয়া সাধারণত "বুররিতোস", "তাকোস", এবং "ফাইতা"-র মত খাবারে ব্যবহৃত হয়। এটি সমগ্র মেক্সিকোতে প্রতিদিনের খাদ্যাভাসের অংশ। তোরতিয়ার এই সংস্কৃতি অনেক মধ্য আমেরিকার দেশ এবং মার্কিন যুক্তরাষ্ট্রের কিছু রাজ্যকে প্রভাবিত করেছে।
নোপালতিলা হলো একটি ক্যাকটাস-ভুট্টার তোরতিয়া। শব্দটি "নোপালের" একটি পোর্টম্যানটেউ, স্পেনীয় ভাষায় যা "ওপুনটিয়া ফিকাস-ইন্ডিকা" থেকে উদ্ভূত।
আল-মুজাফফর মসজিদ

আল-মুজাফফর মসজিদ একটি মসজিদ যা ২০১১ সালে পাকিস্তানের প্রাক্তন প্রধানমন্ত্রী ইউসুফ রাজা গিলানি দ্বারা মুলতানে পুনর্নির্মাণ করা হয়েছিল। ১৯৫৫ সালে মুলতান দুর্গের ঘন্টা ঘর (মুলতান) এর কাছে মুলতান বিখ্যাত ব্যবসায়ী আল হাজী খাজা মুজাফফর উদ্দিন এসবি এটি নির্মাণ করেন।
এটি ১৯৫৫ সালে প্রয়াত খাজা মুজাফর দীন এবং খাজা ইমাম বখশ দ্বারা সরকার নিলাম থেকে কেনা জমির উপর নির্মিত হয়েছিল এবং এটি মসজিদ আল মুজাফ্ফর নামে নামকরণ করা হয়েছিল।
পাকিস্তানে ইসলাম
রানি ভাটিয়ানি

রানি ভাটিয়ানি সা হলেন একজন হিন্দু দেবী। তিনি ভারতের পশ্চিম রাজস্থান, কাশ্মীর এবং পাকিস্তানের সিন্ধ অঞ্চলে পূজিত হন। তাঁর প্রধান মন্দিরগুলি আছে জসোল, বাড়মের জেলা এবং যোগীদাস জয়সলমীরে (মাজি সা এর জন্মস্থান), সেখানে তাঁকে ভুওয়া সা বলা হয়। তাঁকে বিশেষভাবে উপাসনা করে চারণ কবিদের ধোলি সম্প্রদায়। ধোলি (গায়ক) সম্প্রদায়ের মহিলারা তাঁর সম্মানে ঘুমর গান গায়, সেখানে জয়সলমীরের রাজকন্যা হিসেবে তাঁর মহিমাকীর্তন করা হয়। কথিত আছে যে দেবী তাঁর প্রথম দর্শন দিয়েছিলেন একজন ধোলিকে। এই দেবীকে "মাজি সা" (মা) বলেও ডাকা হয়। তাঁর সম্মানে চারণ কবিরা গান করে।
রানি ভাটিয়ানির আসল নাম স্বরূপ। তিনি জয়সলমীর জেলায় যোগীদাস নামে একটি ছোট রাজত্বের একজন রাজপুত রাজকন্যা ছিলেন। তিনি ভাটিয়ানি নামে পরিচিত ছিলেন, কারণ তাঁর পিতা যোগরাজসিংজি ভাটি রাজপুত বংশের সন্তান ছিলেন। তিনি জসোলের রাও ভারমলের পুত্র রাঠোর রাজপুত্র কল্যাণ সিংকে বিবাহ করেছিলেন। 
রানি ভাটিয়ানির মৃত্যু কীভাবে হয়েছিল, সেই নিয়ে বিভিন্ন রকম কিংবদন্তি রয়েছে। একটি বর্ণনায় বলা হয়েছে, কল্যাণ সিংয়ের ঈর্ষান্বিত প্রথম স্ত্রী দেবরি, ভাটিয়ানির ছেলে লাল সিংকে বিষ প্রদান করেছিলেন। আরেকটি কিংবদন্তিতে বলা হয় যে তাঁর স্বামী যুদ্ধে নিহত হয়েছেন এই খবর তাঁর কাছে পৌঁছেছিল, যদিও প্রকৃতপক্ষে তাঁর দেবর সওয়াই সিং মারা গিয়েছিলেন। বলা হয় তাঁর স্বামী তাঁকে ছেড়ে দিয়ে আরেকটি বিবাহ করার জন্য এই গুজব ছড়িয়েছিলেন। যদিও রানি জানতে পেরেছিলেন যে তাঁর স্বামী বেঁচে আছেন, তিনি নিজে সতী হবার প্রাথমিক সিদ্ধান্তে অটল ছিলেন। তিনি তাঁর দেবরের চিতার আগুনে ঝাঁপ দিয়ে পড়েন এবং নিজের জীবন বিসর্জন দেন। ভাটিয়ানির মৃত্যুর পর কল্যাণ সিংয়ের পরিবারে নানা সমস্যা শুরু হয়েছিল এবং তাই ভাটিয়ানির আত্মাকে শান্ত করার জন্য জসোলে তাঁর জন্য একটি মন্দির উৎসর্গ করা হয়েছিল; কথিত আছে, এর পরে তিনি একটি কল্যাণময় আত্মায় রূপান্তরিত হয়ে গিয়েছিলেন।
২০২০ সালে, পাকিস্তানের থারপার্কার জেলায় রানী ভাটিয়ানির উদ্দেশ্যে উৎসর্গ করা একটি হিন্দু মন্দির দুর্বৃত্তরা ভাঙচুর করেছিল। তারা রাণী ভাটিয়ানির মূর্তি ভেঙে দিয়েছিল এবং পবিত্র গ্রন্থে আগুন ধরিয়ে দিয়েছিল।
মাইক্রোসফট ইন্ডিক ল্যাঙ্গুয়েজ ইনপুট টুল

মাইক্রোসফট ইন্ডিক ল্যাঙ্গুয়েজ ইনপুট সরঞ্জাম ভারতীয় লিপিতে লেখা হয় এমন ভাষাগুলোর জন্য তৈরি একটি টাইপিং সরঞ্জাম বা ইনপুট পদ্ধতি সম্পাদক। এটি মূলত একটি ভার্চুয়াল কীবোর্ড যা কপি-পেস্ট করার ঝামেলা ছাড়াই কোনও অ্যাপ্লিকেশনে সরাসরি ইন্ডিক পাঠ্য টাইপ করার সুযোগ দেয়। এটি অনলাইন এবং অফলাইন উভয় ক্ষেত্রেই উপলব্ধ। এটি ২০০৯ সালের ডিসেম্বরে প্রকাশিত হয়েছিল।
এটি অভিধান-ভিত্তিক উচ্চারণানুসারে লিপ্যান্তর (ফোনেটিক ট্রান্সলিটারেশন) পদ্ধতির উপর কাজ করে। অর্থাৎ, কেউ ল্যাটিন অক্ষরে ভারতীয় কোনও ভাষায় কোনও কিছু টাইপ করলে সরঞ্জামটি সেই ভাষার অভিধানের সাথে মিলিয়ে সেই ভাষার লিপিতে লিপ্যান্তর করে থাকে। এছাড়াও শব্দ লেখার সময় এটি সামাঞ্জস্যপূর্ণ শব্দের পরামর্শ দিয়ে থাকে।
ইস্ট রাইডিং অব ইয়র্কশায়ার

ইস্ট রাইডিং অব ইয়র্কশায়ার বা শুধুমাত্র ইস্ট রাইডিং বা ইস্ট ইয়র্কশায়ার হল উত্তর ইংল্যান্ডের একটি কাউন্টি। কাউন্টিটির জনসংখ্যা ২০১১ সালে যুক্তরাজ্যের আদমশুমারি অনুসারে ৩,৩৪,১৭৯ জন ছিল।
নামটি ঐতিহ্যগতভাবে ও ভৌগোলিকভাবে ইয়র্কশায়ারের ঐতিহ্যবাহী কাউন্টির তিনটি উপবিভাগের (যাকে থ্রাইডিংস বা রাইডিংস বলা হয়) সবচেয়ে পূর্ব দিকেরটিকে উল্লেখ করে। ইস্ট রাইডিং, নর্থ রাইডিং এবং ওয়েস্ট রাইডিং-এর সীমানা ঐতিহাসিকভাবে অনেক সাংস্কৃতিক ও আইনি উদ্দেশ্যে তিনটি পৃথক এলাকা হিসাবে বিবেচিত হয়েছিল, যেমন পৃথক ত্রৈমাসিক অধিবেশন। ১৮৮৯ সালে স্থানীয় সরকার আইন ১৮৮৯-এর অধীনে, ইংল্যান্ডে বিদ্যমান ঐতিহাসিক কাউন্টি সীমানাগুলির উপর প্রশাসনিক কাউন্টিগুলি গঠিত হয়েছিল, কিন্তু ইয়র্কশায়ারে কাউন্টি এলাকার বিশাল আকারের কারণে তিনটি রাইডিংয়ের ঐতিহাসিক সীমানার ভিত্তি করে তিনটি প্রশাসনিক কাউন্টি কাউন্সিল তৈরি করা হয়েছিল। ইস্ট রাইডিং কাউন্টি কাউন্সিল প্রশাসনিক স্থানীয় সরকার ছিল এবং এলাকার জন্য আনুষ্ঠানিক কাউন্টি (লেফটেনেন্সি) এলাকা (বেভারলি ভিত্তিক) প্রতিষ্ঠিত হয়; স্থানীয় সরকারের নতুন প্রশাসনিক স্তরগুলির জন্য অপসারণ না হওয়া পর্যন্ত এটি ৮৬ বছর ধরে বহাল ছিল।
পরবর্তী পরিবর্তন এলাকার রাজনৈতিক পদবীতে হয়েছে। একই বা অনুরূপ নাম ভাগ করা সত্ত্বেও, উত্তরসূরি স্থানীয় কাউন্সিল এলাকাগুলির কেউই একই ভৌগোলিক সীমানা নিয়ে গঠিত নয়। ঐতিহ্যবাহী ভৌগোলিক ও ঐতিহাসিক সাংস্কৃতিক ইস্ট রাইডিং অব ইয়র্কশায়ার বর্তমান আনুষ্ঠানিক এলাকা এবং অন্তর্বর্তী ও বর্তমান স্থানীয় সরকারের প্রশাসনিক এলাকা কাউন্সিল উভয়ের চেয়ে বৃহত্তর এলাকা জুড়ে রয়েছে।
ল্যান্ডস্কেপটি নিম্ন চক পাহাড়, ইয়র্কশায়ার ওল্ডস, হোল্ডারনেসের নিম্ন-উর্বর সমভূমি দ্বারা বেষ্টিত ও ইয়র্ক উপত্যকার একটি ক্রিসেন্ট নিয়ে গঠিত। হাম্বার মোহনা ও উত্তর সাগর কাউন্টির দক্ষিণ ও পূর্ব সীমা চিহ্নিত করে। প্রত্নতাত্ত্বিক তদন্ত শেষ বরফ যুগ থেকে সমস্ত ঐতিহাসিক সময়ের প্রত্নবস্তু ও কাঠামো প্রকাশ করেছে। এখানে কয়েকটি বড় বসতি আছে এবং কোন শিল্প কেন্দ্র নেই। এলাকাটি বেভারলির প্রাচীন বাজার ও ধর্মীয় শহর থেকে পরিচালিত হয়। খ্রিস্টধর্ম হল এই এলাকায় সবচেয়ে বেশি অনুসরণকারী ধর্ম এবং সেখানে অবসরপ্রাপ্ত লোকদের গড় শতাংশ দেশের গড়ের চেয়ে বেশি।
অর্থনীতি প্রধানত কৃষি ও পর্যটনের উপর ভিত্তি করে, অর্থনীতিতে কাউন্টির ঐতিহাসিক ভবন, প্রকৃতি সংরক্ষণ এবং দীর্ঘ দূরত্বের ফুটপাথ ইয়র্কশায়ার ওল্ডস ওয়ে সহ রাইডিংয়ের গ্রামীণ ও সমুদ্রতীরবর্তী চরিত্র অবদান রাখে। উন্মুক্ত ও সামুদ্রিক দিক এবং প্রধান নগর উন্নয়নের অভাবও পুনর্নবীকরণযোগ্য উত্স থেকে তুলনামূলকভাবে উচ্চ স্তরের শক্তি উৎপাদনের দিকে পরিচালিত করেছে।
প্রধান ক্রীড়া ও বিনোদনের স্থানগুলি কিংস্টন আপন হালে কেন্দ্রীভূত, যখন সমুদ্রতীরবর্তী ও বাজার নগরগুলি আধা-পেশাদার ও অপেশাদার ক্রীড়া ক্লাবগুলিকে সমর্থন করে এবং দর্শকদের জন্য মৌসুমী বিনোদন প্রদান করে। বিশপ বার্টন হল একটি কৃষি কলেজের স্থান, এবং হাল এই অঞ্চলের একমাত্র বিশ্ববিদ্যালয় প্রদান করে। দক্ষিণ সীমান্তে, হালের কাছাকাছি, হাম্বার সেতুটি হাম্বার মোহনাকে অতিক্রম করেছে, যা এ১৫-এর মাধ্যমে উত্তর লিংকনশায়ারের বার্টন-আপন-হাম্বারের সাথে হেসলকে সংযুক্ত করতে সক্ষম হয়।
কারামানোগ্লু মেহমেদ বে

কারামানোগ্লু মেহমেদ বে (), শামসুদ্দিন মুহাম্মদ বা প্রথম মেহমেদ নামেও পরিচিত, ত্রয়োদশ শতাব্দীতে আনাতোলিয়ার তুর্কি কারামান বেইলিকের একজন বে। তার পিতার নাম কারামান বে ।
১২৬১ সালের দিকে তার পিতার মৃত্যুর পর, মেহমেদ সেলজুক ভূমির অধিরাজ মঙ্গোলদের বিরুদ্ধে বিদ্রোহ শুরু করার জন্য নিগদের "ওয়ালি বে" (গভর্নর) কে সহযোগিতা করেন। মঙ্গোলদের দ্বারা নিগদের ওয়ালি বে নিহত হওয়ার পর, মেহমেদ তার রাজঘাটি এরমেনেক হারান। তদুপরি, মেহমেদ যুদ্ধ চালিয়ে যান এবং ১২৭৬ সালে তিনি গোকসু নদীর উপত্যকায় অতর্কিত আক্রমণে মঙ্গোল এবং সেলজুকদের সম্মিলিত বাহিনীকে পরাজিত করেন।
পরের বছরই, তিনি মামলুক সুলতান বাইবার্সের সাথে মিত্রতা স্থাপন করেন। সে বছর মে মাসে, তিনি সেলজুকের রাজধানী কোনিয়া দখল করেন। কিন্তু নিজেকে সুলতান হিসেবে ঘোষণা করার পরিবর্তে, তিনি হাতের পুতুল জিমরিকে সুলতান হিসেবে সমর্থন দেন। জিমরি সুলতান হলে, তাকে ১২ মে ১২৭৭ সালে সেলজুকদের উজির হিসেবে নিযুক্ত করেন। সে বছরই উজির মেহমেদ বে তার বিখ্যাত সেই ফরমান (ডিক্রি) জারি করে সরকারি দফতরে ফার্সি ও আরবির পরিবর্তে আনাতোলিয়ান তুর্কি ভাষা ব্যবহার করার নির্দেশ দেন। কিন্তু কোনিয়াতে তার কাজের মেয়াদ মাত্র এক মাস স্থায়ী হয়। মঙ্গোল বাহিনীর কাছে আসার খবর শুনে উজির মেহমেদ বে এবং জিমরি উভয়েই কোনিয়া থেকে পালিয়ে যায়। কিন্তু মঙ্গোলরা তাকে তাড়া করে এবং ১২৭৭ সালের আগস্টে মুত সংঘর্ষে তাকে ও তার পুত্রদ্বয়কে শিরচ্ছেদ করা হয়। তার মৃত্যুর পর তার ভাই কারামানোগ্লু গুনেরি বে বেইলিকের স্থলাভিষিক্ত হন।
মেহমেদ কারামানী তুর্কি ভাষার অনুরাগী হিসাবে পরিচিত। উজির হিসাবে তার সংক্ষিপ্ত মেয়াদে, তিনি ১৩ মে ১২৭৭ তারিখে একটি ফরমান জারি করেন:
কারামান শহরের বিশ্ববিদ্যালয়টি তার নামে নামকরণ করা হয়েছে। (কারামানোগ্লু মেহমেত বে বিশ্ববিদ্যালয় দেখুন)
আতপ চালের ভাত

আতপ চালের ভাত হচ্ছে ভাতের একটা প্রকরণ যা কিছুটা চটচটে এবং সুস্বাদু। এই ভাত ভিয়েতনাম, ফিলিপাইন, চীন, কোরিয়া, জাপানসহ পূর্ব ও দক্ষিণ-পূর্ব এশিয়ার প্রায় সব দেশের লোকেরা খেয়ে থাকে। দুই রকমের চাল বাংলায় চালু আছে- সিদ্ধ ও অসিদ্ধ বা আতপ চাল। তবে বেশিরভাগ বাংলাদেশীরা সিদ্ধ ভাতে অভ্যস্থ, যেখানে শুধুমাত্র চাঁটগাঁইয়া ও সিলেটি রন্ধনশৈলীতে আতপ চালের ভাত সর্বাধিক পছন্দের। বাংলাদেশী রন্ধনশৈলীতে পৌঁষ পার্বণে মূলত আতব বা সুগন্ধী চাল পিঠা−পায়েসে ব্যবহার হয় বেশি। আতপ চাল পোলাও-বিরিয়ানি রান্নায় ও ব্যবহার করা যায়। অন্যান্য চালের তুলনায় কম রাসায়নিক পদার্থ মিশ্রিত আতপ চালের ভাত সিদ্ধ চালের ভাত থেকে পুষ্টিগুনে অনেক বেশি উপকারী। আতপ চালের ভাত সিলেটিদের ও চাটগাঁইয়াদের প্রধান খাদ্য।
প্রথমে পাত্রে গরম পানি সিদ্ধ করে নিতে হয়। তারপর গরম পানিতে চাল ঢেলে বুদবুদ উঠতেই চুলা থেকে নামিয়ে মাড় ঢেলে নিতে হয়। অন্যথায় ঠান্ডা পানিতে চুলায় চড়িয়ে দিলে আতপ ভাত নরম হয়ে যায়।
মো ইয়াসিন

মোহাম্মদ "মো" ইয়াসিন () একজন পাকিস্তানি স্কোয়াশ কোচ এবং পাকিস্তানের অবসরপ্রাপ্ত স্কোয়াশ খেলোয়াড়। ১৯৭০-এর দশকে গেমের অন্যতম প্রধান খেলোয়াড়, ইয়াসিন ১৯৭৪ সালের ব্রিটিশ ওপেনের ফাইনাল খেলেছিলেন। ইয়াসিন বিশ্ব চ্যাম্পিয়ন জোনাহ বারিংটনকে পরাজিত করার জন্য এবং ১৯৭৪ সালে সেই সময়ে হাশিম খানের ৭টি ব্রিটিশ ওপেন টাইটেলের রেকর্ড ছোয়া থেকে তাকে বাধা দেওয়ার জন্য খুব বিখ্যাত। সেমিফাইনালে কামার জামানের সঙ্গে খেলার সময় গোড়ালির চোটের কারণে তার ফাইনাল খেলা হয়নি।
ফরকাস্টিং লাভ অ্যান্ড ওয়েদার

ফরকাস্টিং লাভ অ্যান্ড ওয়েদার (, ) হল একটি দক্ষিণ কোরিয়ান টেলিভিশন সিরিজ যা চা ইয়ং-হুন দ্বারা পরিচালিত এবং পার্ক মিন-ইয়ং, সং কাং, ইউন পার্ক এবং ইউরা অভিনীত। এই সিরিজটি কোরিয়া আবহাওয়া প্রশাসনে কর্মরত লোকদের প্রফুল্ল প্রেমের গল্প, যারা ভেঙে পড়ে, পড়ে যায় এবং আবার উঠে যায় এবং অফিসে তাদের দৈনন্দিন জীবনকে একত্রিত করে। এটি ২০২২ সালের ১২ই ফেব্রুয়ারি তারিখে জেটিবিসি- তে প্রিমিয়ার হয়েছিল এবং প্রতি শনিবার এবং রবিবার রাত ১০ টা ৩০ মিনিট (কোরিয়ান সময়) এ সম্প্রচারিত হয়েছে। এটি নেটফ্লিক্স এর মাধ্যমেও স্ট্রিমিংয়ের জন্য উপলব্ধ। 
একটি জাতীয় আবহাওয়া পরিষেবার অভ্যন্তরে, একজন পরিশ্রমী পূর্বাভাসদাতা (পার্ক মিন-ইয়ং) এবং তার মুক্ত-প্রাণ সহকর্মীর (সং ক্যাং) জন্য তার প্রেম বৃষ্টি বা চকচকে ভবিষ্যদ্বাণী করার মতোই কঠিন।
২০২১ সালের মার্চ মাসে, এটি জানানো হয়েছিল যে চা ইয়ং-হুন লেখক কাং ইউন-কিউং-এর নেতৃত্বে গ্লাইনের সৃজনশীল গোষ্ঠী দ্বারা নির্মিত সিরিজটি পরিচালনা করবেন। একই সময়ে, পার্ক মিন-ইয়ং এবং সং কাং এদের এই ধারাবাহিকটিতে প্রধান অভিনয়কারী হিসেবে উপস্থিত হওয়ার কথা বিবেচনা করা হচ্ছিল। ২০২১ সালের মে মাসে, ইউরা এবং ইউন পার্ক ধারাবাহিকের অভিনয়ে যোগ দেন।
কিম মি-কিউং এবং পার্ক মিন-ইয়ং চতুর্থবারের মতো পর্দায় মা ও মেয়ের চরিত্রে অভিনয় করছেন। এই ধারাবাহিকের আগে, তারা "রানিং", "সুংকিয়ঙ্কওয়ান স্ক্যান্ডাল" এবং "হার প্রাইভেট লাইফ"-এ মা ও মেয়ের চরিত্রে উপস্থিত হয়েছিলেন। তারা ২০১৪ কেবিএস টেলিভিশন ধারাবাহিক "হিলার"-এ একসাথে উপস্থিত হয়েছিলেন।
১৯শে অক্টোবর, ২০২১-এ, পার্ক মিন-ইয়ং চিত্রগ্রহণের সাইট থেকে ছবি পোস্ট করেছিলেন।
হাসান রামি পাশা

হাসান রামি পাশা (১৮৪২-১৯২৩) আব্দুল আজিজের শাসনামলে একজন উসমানীয় কর্মজীবি অফিসার, অ্যাডমিরাল এবং নৌমন্ত্রী ছিলেন। যিনি পরে গ্রিক-তুর্কি যুদ্ধে (১৮৯৭) অংশগ্রহণ করেছিলেন।
তিনি ১৮৪২ সালে একটি আলবেনীয় পরিবারে সেলানিকে (থেসালোনিকি, বর্তমানে গ্রীসে) জন্মগ্রহণ করেন। 1856 সালে, নেভাল একাডেমি থেকে স্নাতক হওয়ার পরে তিনি নৌবাহিনীর অফিসার হিসাবে নিযুক্ত হন। রুশ-তুর্কি যুদ্ধের সময় (১৮৭৭-১৮৭৮) তিনি একটি যুদ্ধজাহাজের কমান্ডার ছিলেন। ১৮৮২ সালে তিনি নৌবাহিনীর কমান্ডার হিসাবে নিযুক্ত হন। তিনবছর পর তিনি সুলতান আবদুল হামিদ দ্বিতীয়ের অ্যাডজুট্যান্ট হন, একটি মর্যাদাপূর্ণ কিন্তু নিষ্ক্রিয় পদ। ১৮৯৭ সালে, গ্রেকো-তুর্কি যুদ্ধের প্রাক্কালে (১৮৯৭) তাকে দারদানেলিস রক্ষার দায়িত্ব দেওয়া হয়েছিল। ১৯০৬ সালে, তিনি নৌমন্ত্রী হিসাবে নিযুক্ত হন। তবে দুই বছর পরে, তরুণ তুর্কি বিপ্লবের পর তাকে এখনকার শক্তিশালী কমিটি অফ ইউনিয়ন অ্যান্ড প্রোগ্রেস পার্টিসন্স দ্বারা বরখাস্ত করা হয়। তাকে বিচারের মুখোমুখি করা হয়েছিল এবং তার পদাবনতি করা হয়েছিল। তার শেষ বছরগুলো ইস্তাম্বুলে কাটিয়েছিলেন এবং ১৯২৩ সালে মারা যান।
১৮৭৬ সালের আগে সুলতান আব্দুল আজিজ একটি শক্তিশালী নৌবাহিনীকে একটি শক্তিশালী পর্যায়ের গঠনের চেষ্টা করেছিলেন। ঊনবিংশ শতকের মাঝামাঝি, উসমানীয় নৌবাহিনী ছিল বিশ্বের সবচেয়ে শক্তিশালী নৌবাহিনীর একটি। কিন্তু দ্বিতীয় আবদুল হামিদ কখনই কোনো নৌ তৎপরতা করতে দেননি। রুশ-তুর্কি যুদ্ধের পর, প্রায় ২০ বছর ধরে, নৌবাহিনীর কোন প্রশিক্ষণ, কৌশল বা রক্ষণাবেক্ষণ ছিল না। সমস্ত যুদ্ধজাহাজ সামান্য প্রশিক্ষণ ছাড়াই গোল্ডেন হর্নে অবস্থান করেছিল। একটি মতানুযায়ী, আব্দুল হামিদ নৌবাহিনীর কর্মকর্তাদের সম্ভাব্য অভ্যুত্থানকে ভয় পেয়েছিলেন। কিন্তু গ্রীসের বিরুদ্ধে যুদ্ধের আগে, আব্দুল হামিদ একটি সম্ভাব্য গ্রিক নৌ আক্রমণের বিরুদ্ধে সতর্কতা হিসাবে দারদানেলিস স্ট্রেটে নৌবাহিনী পাঠানোর সিদ্ধান্ত নেন। গ্রিক নৌবাহিনী ছিল ছোট কিন্তু উসমানীয় সাম্রাজ্যের তুলনায় আরো আধুনিক এবং উন্নত ছিল। হাসান রামি যিনি এই নৌবাহিনীর কমান্ডার ছিলেন শীঘ্রই জানতে পারেন যে প্রায় সমস্ত জাহাজ এবং বেশিরভাগ অস্ত্রের বড় ধরনের মেরামত প্রয়োজন। যদিও হাসান রামি পাশা অনেক কষ্টে দারদানেলস পর্যন্ত যাত্রা করতে সক্ষম হয়েছিলেন, কিন্তু তিনি দেখেছিলেন যে নৌবাহিনী প্রায় কার্যকর অবস্থার বাইরে ছিল। তিনি একটি প্রতিবেদন তৈরি করে পুরনো জাহাজ মেরামত না করে নতুন যুদ্ধজাহাজ কেনার পরামর্শ দেন। তিনি আরও উল্লেখ করেছেন যে নৌবাহিনী সম্পর্কে সুলতানের কাছে দেয়া পূর্বের প্রতিবেদনগুলি মিথ্যা ছিল।
রউফ বে (পরবর্তীকালের প্রধানমন্ত্রী এবং তুরস্কের স্বাধীনতা যুদ্ধের প্রথমদিকের নেতাদের একজন) ছিলেন হাসান রামি পাশার অধস্তনদের একজন। তার স্মৃতিকথা অনুসারে, হাসান পাশার সংস্কার প্রকল্পে তার প্রত্যাশা ছিল বেশি। কিন্তু হাসান পাশাকে নৌমন্ত্রী হিসেবে নিয়োগ দেওয়ার পর তাকে হতাশ হতে হয়। কারণ তার আগেকার স্বভাবের বিপরীতে, হাসান পাশা একজন নিষ্ক্রিয় রাজনীতিবিদ হয়ে ওঠেন এবং নৌবাহিনীর সংস্কারের জন্য কিছুই করেননি। তরুণ তুর্কি বিপ্লবের পর নৌবাহিনীর করুণ অবস্থার জন্য তাকে অভিযুক্ত করা হয়।
পরে হাসান রামি পাশা নিজেকে নির্দোষ প্রমাণ করার জন্য তার স্মৃতিকথা প্রকাশ করেন। ২০১৩ সালে একজন অবসরপ্রাপ্ত নৌ কর্মকর্তা ও সম্পাদক ওসমান অ্যান্দেস দ্বারা রউফ বে-এর সমালোচকদের সমালোচনা ও তার স্মৃতিকথা একইসাথে পুনঃপ্রকাশিত হয়েছিল।
হামদ আল ইয়ামি

হামদ তুর্কি আল তুহাইফান আল ইয়ামি (, ; জন্ম: ১৭ মে ১৯৯৯; হামদ আল ইয়ামি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৭ সালে, হামদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।
হামদ তুর্কি আল তুহাইফান আল ইয়ামি ১৯৯৯ সালের ১৭ই মে তারিখে সৌদি আরবের খোবারে জন্মগ্রহণ করেছেন এবং সেখানেই তার শৈশব অতিবাহিত করেছেন।
হামদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
রানা যশরাজ

রানা যশরাজ একজন হিন্দু দেবতা, তিনি লোহানা জাতির কুলদেবতা রূপে পূজিত হন। এই সঙ্গে ভানুশালী, খত্রী, এবং সারস্বত ব্রাহ্মণ সম্প্রদায়ও তাঁর উপাসনা করে। তিনি খ্রিস্টীয় ১২ শতকে বিদ্যমান ছিলেন। তিনি বীর দাদা যশরাজ নামেও পরিচিত। যশরাজকে উপজাতীয় রাজা হিসাবে মানা হয়, মনে করা হয় তিনি পাঞ্জাবের একটি ছোট অঞ্চল শাসন করতেন। যশরাজের স্মরণে, "বসন্ত পঞ্চমী"র দিন (হিন্দু পঞ্জিকা অনুসারে বসন্ত ঋতুর পঞ্চম দিন) বীর দাদা যশরাজের "শহীদ দিন" (শহীদ দিবস) হিসাবে পালিত হয়।
বীর দাদা যশরাজ হলেন ভারতীয় উপমহাদেশের পাঞ্জাব, সিন্ধু এবং গুজরাটের লোহানা, ভানুশালী, খত্রী, এবং সারস্বত ব্রাহ্মণ সম্প্রদায়দের দ্বারা উপাসিত দেবতা। তিনি ১২০৫ থেকে ১২৩১ সালের মধ্যে কোন এক সময় জন্মগ্রহণ করেছিলেন। রানা যশরাজ ছিলেন রানা বাসুপালের পুত্র এবং রানা বাছরাজের ভাই। তাঁদের একমাত্র বোন ছিলেন হারকোর।
এই সম্প্রদায়গুলির লোককাহিনী অনুসারে, যশরাজ নিজের বিবাহের সময় মণ্ডপে থাকাকালীন জানতে পারেন যে শত্রুরা হিন্দুদের পবিত্র ও পূজ্য পশু গরু কেড়ে নিয়ে যাচ্ছে। তিনি নিজের ভয় ত্যাগ করে গরুগুলি উদ্ধার করতে শত্রুদের পিছনে ছুটে গিয়েছিলেন। এমনকি তাঁর নিজের বোন হারকোর ও তাঁকে যুদ্ধে সহায়তা করেছিলেন। যদিও, কাবুল থেকে আসা শত্রুরা শেষ পর্যন্ত পরাজিত হয়েছিল, এবং যশরাজ জয়লাভ করেছিলেন, কিন্তু শত্রুর রণ কৌশলের ফলে তিনি নিহত হন। তখন থেকেই তিনি লোহানা এবং ভানুশালীদের দ্বারা বীর দাদা যশরাজ হিসাবে পূজিত হন এবং তাঁর বোন হারকোর লোহানা বংশের কুলদেবী হিসাবে পূজিত হন।
বসন্ত পঞ্চমীর দিনটি দাদা যশরাজের সম্মানে শহীদ দিবস হিসাবে পালিত হয়। তাঁকে মুরুগার প্রধান সেনাপতি, বীরবাহুর অবতার বলে মনে করা হয়।
যাইহোক, লোহানারা আজ দাদা যশরাজকে তাদের লোক-দেবতা বা কুলদেবতা বলে মনে করে এবং দাদা যশরাজের মূর্তিকে নৈবেদ্য দেওয়ার রীতি আছে, নৈবেদ্য হিসেবে খেজুর এবং গুড় দেওয়া হয়। তাঁর ঘোড়ায় চড়া মূর্তি পূজিত হয়। নববধূরা রঙিন পোশাক পরে দাদা যশরাজকে নৈবেদ্য দেয়। পূর্বে শুধুমাত্র সাদা পোশাক পরিধান করে পূজা দেওয়ার বিধান ছিল, কিন্তু এই প্রথা এখন লোহানারা প্রায় ভুলেই গেছে।